Fahriye Evcen. Faxriye Evcen Ozchivit (; tugʻ. 1986 -yil 4-iyun, Solingen) — turk kino va televideniye aktrisasi. Hayoti. Fahriye 1986 -yil 4-iyunda Shimoliy Reyn-Vestfaliyaning Solingen shahrida Salonikida hijrat qilgan turk Ramazon Evgen va cherkes Hatima Evgenning qizi boʻlib tugʻilgan. Fahriyening bolalik yillari Solingendagi barcha turklar uchun ogʻir davrga toʻgʻri keldi. O'rta maktabni tugatgach, Fahriye Dyusseldorfdagi Geynrix Geyn universitetiga o'qishga kirdi va u yerda sotsiologiya boʻyicha tahsil oldi. 2005-yilda Dyusseldorfda oʻqish paytida Fahriye onasi bilan Istanbulga taʼtilga joʻnadi va u yerda Fahriye kutilmaganda „Hech qachon unutma“ serialida rol oʻynadi. Suratga olish ishlari tugagach, Fahriye aktrisalik faoliyatini davom ettirishga qaror qildi va taʼtil oldi. Tez orada u Gyuntekinning „Yaproqlar toʻkilgan“ romanining zamonaviy moslashuvida Necla roʻlini oʻynadi va bu uni Turkiyada mashhur boʻlishiga sabab boʻldi. „Yaproqlar toʻkilgan“ filmidagi ishini hali tugatmagan Fahriye telekoʻrsatuvlar va filmlarda bir nechta asosiy rollarni oldi: „Sogʻinch“ mini-serialidagi Songul, „Osmon“ filmidagi Qiz va „Muhabbat tutilishi“ filmidagi Pinar. 2009-yil boshida Fahriye Evcen tarix fani boʻyicha tahsil olish uchun Bosfor universitetiga oʻqishga kirdi, biroq „Yaproqlar toʻkilgan“ serialini suratga olish bilan band boʻlgani Fahriyeni suratga olish jarayoni tugaguniga qadar oʻqishini qoldirishga majbur bi’ldi. Fahriye 2014-yilda Bosfor universitetining tarix fakultetini tamomlagan. 2013 -yilda esa Fahriye Reshat Nuri Gyuntekinning yana bir romani — " Qirol — qoʻshiqchi qush " romanining zamonaviy moslashuvida katta rol oʻynadi. Undan keyin " Kurt Seyit va Shura " serialidagi Murvet rolini ijro etdi. Soʻng 2014-yilda Fahriye „Sevgi senga oʻxshaydi“ filmida bosh roʻlni egalladi, bu filmda u avval „Qirol“ filmida birga oʻynagan Burak Özçivit obrazining sevgilisi roʻlini oʻynadi. 2016-yilda Fahriye „Endless Love“ filmida suratga tushgan va mashhur turk aktyori Murat Yildirim unga sherik boʻlgan. 2021-yilda Fahriye „Buyuk Saljuqiylar: Alp-Arslan“ zamonaviy turkiy tarixiy serialida Akchi-Xatun roʻlini oldi, unda taniqli aktyor Barish Arduch uning sherigi boʻldi. Arduch Toʻrt tilda erkin soʻzlasha oladi: ispan, nemis, ingliz va turk. Yoshligida u sportga mehr qoʻygan, maktab yillarida esa basketbol jamoasida himoyachi boʻlgan. Shaxsiy hayoti. 2015-yil boshida „Sevgi senga oʻxshaydi“ filmini suratga olish paytida Fahriye Evgen 2013-yilda " Qirol — qoʻshiqchi qush " teleserialida tanishgan aktyor Burak Oʻzchivit bilan uchrashishni boshladi. Ular 2017-yilning 9-martida Germaniyada unashtirilgan va 2017-yilning 29-iyunida Istanbulda turmush qurishgan. 2019-yil 13-aprelda er-xotinning oʻgʻli Karan Istanbuldagi Amerika kasalxonasida tugʻildi.